**O2 arena** (engl. ) je multifunkcionalna dvorana u kojoj će se tokom Letnjih olimpijskih igara 2012. održavati takmičenja u gimnastici i košarci. Za vreme igara dvorana će nositi službeno ime **Severnogrinička arena 1** (engl. ). Smeštena je u okviru velikog zabavnog kompleksa *The O2* na Griničkom poluostrvu u Londonu (Engleska).

Sa kapacitetom do 20.000 mesta za sedenje druga je po kapacitetu u Ujedinjenom Kraljevstvu, odmah iza Mančester arene čiji je kapacitet do 21.000 mesta. Godine 2008. O2 arena je dobila titulu najprometnije koncertne dvorane u svetu (preuzevši titulu upravo od dvorane u Mančesteru).

Istorijat dvorane
-----------------

Gradnja arene započela je 2003. ispod svodova već postojeće Milenijumske kupole koja je 2001. prešla u zakup kompanije Meridian Delta Ltd. i koja je planirala da na tom mestu napravi zabavni kompleks (uključujući i dvoranu). Zbog nemogućnost korištenja kranova prilikom gradnje krova dvorane, krovna konstrukcija je sastavljena na terenu ispod kupole i potom podignuta na odgovarajuće nosače. Zidovi dvorane su potom podignuti oko krova. Zanimljivo je da je sama dvorana u potpunosti posebna struktura koja s enalazi u centralnom delu kupole i odvojena je od ostatka građevine. Zauzima oko 40% prostora ispod kupole.

Tribine u dvorani su pokretne i mogu se u zavisnosti od potreba pomerati i menjati položaj. Takođe je i centralni deo namenjen raznim manifestacijama podložan promenama, kako u podlozi tako u dimenzijama.

Prilikom gradnje arene vodilo se računa o akustičnosti same dvorane, jer upravo je slaba akustika predstavljala glavni problem u do tada postojećim londonskim dvoranama kada su u pitanju muzički događaji.

Gradnja je završena u julu 2007. godine i već u prvih 5 meseci po otvaranju kroz arenu je prodefilovalo 1,2 miliona posetilaca, što je londonsku arenu svrstalo na treće mesto po broju poseta te godine (odmah posle dvorane u Mančesteru sa 1,25 miliona i Medisona u Njujorku sa 1,23 miliona posetilaca). Već naredne godine službeno je proglašena najfrekfentnijom dvoranom sa preko 2 miliona posetilaca godišnje.

Unutrašnjost dvorane tokom hokejaške utakmice NHL lige između Los Anđeles kingsa i Anahajm daksa

Od otvaranja dvorana je ugostila mnogobrojne muzičke zvezde današnjice, kao što su Elton Džon, Džon Bon Džovi, Keti Peri, Tom Džouns, Kajzer čifs, Britni Spirs, Lejdi Gaga, Rolingstonsi i mnogi drugi. Takođe bila je domaćin i mnogobrojnih sportskih događaja.

### Olimpijske igre

Tokom Letnjih olimpijskih igara 2012. u ovoj dvorani će se održavati takmičenja u gimnastici (tom prilikom kapacitet dvorane bit će 16.500 mesta) i finalne utakmice u košarci (kapacitet 20.000 mesta). Zbog sponzorskih ugovora koje ima MOK dvorana će tokom olimpijskih igara biti preimenovana u *Severnogriničku arenu* (engl. ).

Videti još
----------

* Milenijumska kupola

Spoljašnje veze
---------------

***O2 arena (London)*** na Wikimedijinoj ostavi

* Profil na sajtu O.O. LOI 2012.

| * p
* r
* u
Sportski objekti na Letnjim olimpijskim igrama 2012. u Londonu |
| --- |
| Olimpijski park | London Aquatics Centre • Basketball Arena (London) • London Velopark • Eton Manor • Copper Box • Olympic Stadium (London) • Riverbank arena (London) • Water Polo Arena |
| Zona River | ExCeL London • Greenwich Park • O2 arena (London) • Royal Artillery Barracks |
| Zona Central | All England Lawn Tennis and Croquet Club • Earls Court Exhibition Centre • Horse Guards Parade • Hampton Court Palace • Hyde Park, London • Lord's Cricket Ground • Maratonska staza na Letnjim olimpijskim igrama 2012. • Regent’s Park • Wembley Arena • Wembley Stadium |
| Objekti van Londona | Eton Manor • Hadli Farm • Lee Valley White Water Centre • Weymouth and Portland National Sailing Academy |
| Fudbalski stadioni | Ricoh Arena • Hempden park • Millennium Stadium • Old Trafford • St James' Park |

|  |  |
| --- | --- |
| Normativna kontrola Uredi na Wikidati | 
* LCCN: sh2015000576

 |